**ГОДИШЕН ОТЧЕТ за 2023 г.**

***Национална стратегия на Република България за равенство, приобщаване и участие на ромите 2021-2030 г. и Национален план за действие за периода 2022-2023 г.***

Здравно-образователните дейности сред ромската общност са насочени към работата с млади хора - лекции и обучения в училищата на област Добрич, в които преобладават ученици от ромска етническа общност. През 2023 г. са проведени общо 29 лекции и 4 обучения във връзка с профилактика на рисковите за здравето фактори: „Превенция на психоактивни вещества”, „Превенция на тютюнопушенето и злоупотребата с алкохол”, „Превенция на ХИВ/СПИН“, „Здравословно хранене“ с обхванати 753 ученика (момичета и момчета до 18 г.), в присъствието на педагогически и медицински персонал (30 лица). По време на образователните дейности са раздадени 670 бр. здравно-образователни материали. Оказана е 13 бр. организационно-методична дейност (ОМД) на 19 лица (здравни медиатори, медицински специалисти и педагози, работещи с лица в неравностойно положение принадлежащи към етническите малцинства).

Осигурените от МЗ средства са изразходвани за осъществяване на информационна кампания за предоставяне на нископрагови услуги с мобилен кабинет (клинична лаборатория) на лица от ромски произход и на лица, живеещи в отдалечени райони от лечебни заведения в населени места от област Добрич - мярка 3.2. по цел 3 – Намаляване на стигмата и дискриминацията на хора от уязвими групи.

Здравно-образователните дейности и кампанията сред ромската общност предхождаха дейностите с мобилния кабинет в махалите с компактно ромско население. През периода са проведени 3 лекции във връзка с профилактика на рисковите за здравето фактори: „Вредата от употребата на цигари и злоупотребата с алкохол“, „Физическа активност“, със 102 ученика (момичета и момчета до 18 г.), предоставени са 40 бр. здравно-образователни материали. Със съдействието на здравния медиатор към община Шабла е проведена информационна кампания с обхванати 120 лица от ромски произход, разпространени са 400 бр. листовки „Бъди активен, спри и се изследвай“ на лица, живеещи в отдалечени райони от лечебни заведения.